सुबह की बेला में पंछी पुकारे.. आया जहां में मसीह आया
खरगोन | आंचल सिताराें का फैला गगन में चंदा की चरनी में यीशू आया.., सुबह की बेला में पंछी पुकारे आया जहां में मसीह आया.., चरवाहे नाच रहे चरवाहे झूम रहे प्रभु यीशू की धुन में हो सहित अन्य गीतों के साथ गुरुवार देर रात चर्चों में प्रभु यीशू का जन्म उत्सव मनाया गया। रात 12 बजते ही चर्चों में अनुयायियों ने केक काटकर एक-दूसरे को क्रिसमस की बधाई दी। पठानवाडी़ क्षेत्र स्थित सेंट थामस चर्च में रात आठ बजे से जन्मोत्सव शुरू हुआ। फादर केएस डावर ने बताया रात को क्रिसमस ट्री और ज्योति की आराधना कर अनुयायी झूमे। रात करीब 11 बजे दामखेड़ा कॉलोनी स्थित चर्च में जन्म उत्सव मनाया गया। इसमें आराधना के साथ रात 12 बजे केक काटा गया।
hin_Deva hin_Deva